Foto: Christopher Sadowski Nyu-Yorkda to‘rt kishining jasadlari topildi, ular otib o‘ldirilgan. Bu haqda mahalliy politsiya saytida xabar qilinadi. Ta’kidlanishicha, hodisa haqida 30 iyul kuni kechqurun ma’lum bo‘lgan. Huquqni muhofaza qilish organlari xodimlari Kuins okrugidagi turar-joylardan biriga kelishgan va otib o‘ldirilgan to‘rt kishining jasadini topishgan. Politsiya jinoiy bo‘limi rahbari Dermot Sheyning so‘zlariga ko‘ra, ikki ayol, bir erkak va bir nafar yosh bola (taxminan besh yoshda) halok bo‘lgan. Dastlabki ma’lumotlarga ko‘ra, politsiya qurbonlarning birining shaxsini aniqlashga muvaffaq bo‘ldi.